 

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΑΠΟ τη ΝΟΜΙΚΗ ΥΠΗΡΕΣΙΑ της δημοκρατιασ ΓΙΑ ΤΗ ΜΙΣΘΩΣΗ ΥΠΗΡΕΣΙΩΝ ΔΙΚΗΓΟΡΩΝ για χειρισμό υποθεσεων ΕΚ μέρους της Δημοκρατίας, ενώπιον όλων των αρμοδίων Δικαστηρίων, σε θέματα ΠΟΥ ΑΦΟΡΟΥΝ ΑΙΤΗΤΕς ΑΣΥΛΟΥ**

***το εργο χρηματοδοτειται κατά 75% από τηΝ ευρωπαϊκη ενωση (amif 2021-2027) ΚΑΙ κατά 25% από ΤΗΝ ΚΥΠΡΙΑΚΗ ΔΗΜΟΚΡΑΤΙΑ***

Η Νομική Υπηρεσία της Δημοκρατίας ενδιαφέρεται να προβεί σε μίσθωση υπηρεσιών δικηγόρων για την προετοιμασία, χειρισμό, εμφάνιση και παρουσίαση υποθέσεων εκ μέρους της Δημοκρατίας, ενώπιον όλων των αρμοδίων Δικαστηρίων, σε θέματα που αφορούν αιτητές ασύλου, με έδρα τη Λευκωσία σύμφωνα με τους όρους που καθορίζονται στο συνημμένο ως *Παράρτημα Ι,* Προσχέδιο με τίτλο «Συμφωνία Μίσθωσης Υπηρεσιών» και σας προσκαλεί, νοούμενου ότι πληροίτε τις ελάχιστες απαιτούμενες προϋποθέσεις, ως καθορίζονται κατωτέρω, να υποβάλετε Εκδήλωση Ενδιαφέροντος, σύμφωνα με τη διαδικασία που καθορίζεται στην παρούσα πρόσκληση.

Η διάρκεια της Συμφωνίας Μίσθωσης Υπηρεσιών καθορίζεται από τη Νομική Υπηρεσία της Δημοκρατίας και είναι για χρονική περίοδο ενός (1) έτους ή για μικρότερη χρονική περίοδο, ανάλογα με τις ανάγκες της Νομικής Υπηρεσίας. Δύναται να παρατείνεται για πρόσθετη περίοδο που θα κρίνει σκόπιμη η Νομική Υπηρεσία.

Σημειώνεται ότι, η Σύμβαση Μίσθωσης Υπηρεσιών που θα υπογραφτεί δεν συνιστά ούτε δημιουργεί οποιαδήποτε σχέση εργοδότη και εργοδοτουμένου μεταξύ των δύο μερών.

**Α. Αντικείμενο Υπηρεσιών**

1. Χειρισμός υποθέσεων που θα ανατίθεται από το Συντονιστή της Σύμβασης εκ μέρους της Δημοκρατίας σε θέματα που αφορούν αιτητές ασύλου.
2. Χωρίς επηρεασμό της γενικότητας της παραγράφου Α.1. πιο πάνω, ιδίως, προετοιμασία υποθέσεων, σύνταξη δικογράφων και παρουσίαση υποθέσεων εκ μέρους της Δημοκρατίας και εμφάνιση ενώπιον όλων των αρμοδίων Δικαστηρίων σε θέματα που αφορούν αιτητές ασύλου.
3. Παροχή νομικών υπηρεσιών που προκύπτουν, σχετίζονται και/ή συναρτώνται με τα πιο πάνω.

**Β. Ελάχιστες Απαιτούμενες Προϋποθέσεις Συμμετοχής στην Εκδήλωση Ενδιαφέροντος**

1. Πανεπιστημιακό δίπλωμα ή τίτλος ή ισότιμο προσόν στα νομικά.
2. Εγγεγραμμένος δικηγόρος στο Μητρώο των Δικηγόρων που Ασκούν το Επάγγελμα, που τηρείται από το Συμβούλιο του Παγκύπριου Δικηγορικού Συλλόγου, όπως προβλέπεται στο άρθρο 6Α, του Περί Δικηγόρων Νόμου, Κεφ. 2, και κάτοχος της άδειας που προβλέπεται στο ίδιο άρθρο, η οποία να βρίσκεται σε ισχύ.
3. Μονοετής τουλάχιστον άσκηση του δικηγορικού επαγγέλματος, ως καθορίζεται στον περί Δικηγόρων Νόμο, Κεφ. 2.
4. Πολύ καλή γνώση της Ελληνικής και της Αγγλικής γλώσσας.

**Γ. Πιστοποιητικά / Έγγραφα που συνοδεύουν την Αίτηση Εκδήλωσης Ενδιαφέροντος.**

Για να γίνει αποδεκτή η Εκδήλωση Ενδιαφέροντος και να τύχει αξιολόγησης, θα πρέπει να συνοδεύεται από τα κάτωθι πιστοποιητικά / έγγραφα:

1. Κατάλογος Δικαστηριακών Αποφάσεων ή/και βεβαίωση του δικηγορικού γραφείου στο οποίο εργαζόταν ο Αιτητής προς απόδειξη της εμπειρίας του Αιτητή στα αναφερόμενα στις παραγράφους Ε.2.(α) και/ή (β) πιο κάτω.
2. Βιογραφικό σημείωμα του Αιτητή.
3. Αντίγραφο του πανεπιστημιακού διπλώματος ή τίτλου ή ισότιμου προσόντος στη νομική.
4. Αντίγραφο του μεταπτυχιακού διπλώματος στη νομική (όπου εφαρμόζεται).
5. Πιστοποίηση από τον Παγκύπριο Δικηγορικό Σύλλογο, από την οποία να προκύπτει ο ως άνω καθοριζόμενος χρόνος άσκησης δικηγορίας, **ή** αντίγραφα Ετήσιας Άδειας Δικηγόρου για όλα τα έτη άσκησης δικηγορίας.

1. Αντίγραφα πιστοποιητικών πολύ καλής γνώσης της Ελληνικής γλώσσας και της Αγγλικής γλώσσας, όπως καθορίζονται στον κατάλογο αποδεκτών τεκμηρίων της Επιτροπής Δημόσιας Υπηρεσίας (ΕΔΥ), ο οποίος είναι αναρτημένος στην ιστοσελίδα της ΕΔΥ ([www.psc.gov.cy](http://www.psc.gov.cy) - Ενημέρωση - Τεκμήρια Γνώσης Γλωσσών).
2. Φωτοτυπία του Δελτίου Ταυτότητας.
3. Αντίγραφο της εν ισχύ άδειας εξασκήσεως επαγγέλματος του Δικηγόρου.
4. Κατάλληλα συμπληρωμένο και υπογεγραμμένο το συνημμένο ως *Παράτημα ΙΙ* έντυπο «Υπεύθυνη Δήλωση για το Καθεστώς Εργοδότησης».

Η Εκδήλωση Ενδιαφέροντος θα πρέπει να συνοδεύεται, σε περίπτωση που γίνεται επίκληση τους, από αντίγραφο διδακτορικού τίτλου, μεταπτυχιακού διπλώματος ή τίτλου ή ισότιμου προσόντος στα νομικά, για σκοπούς κατάταξης των υποψηφίων σύμφωνα με την παράγραφο Ε.2 (δ) πιο κάτω.

Σημείωση: Στην Εκδήλωση Ενδιαφέροντος ο κάθε ενδιαφερόμενος θα πρέπει να επισυνάπτει *αντίγραφα* όλων των ως άνω πιστοποιητικών / εγγράφων. Πρωτότυπα ή επικυρωμένα αντίγραφα των τίτλων σπουδών και βεβαιώσεων να παρουσιαστούν, εφόσον ζητηθούν για έλεγχο. Προσόντα για τα οποία δεν υποβάλλονται με την Εκδήλωση Ενδιαφέροντος τα κατάλληλα αποδεικτικά στοιχεία, δεν θα λαμβάνονται υπόψη.

**Δ. Υποβολή Εκδήλωσης Ενδιαφέροντος και προθεσμία**

Οι ενδιαφερόμενοι θα πρέπει να υποβάλουν ΕΚΔΗΛΩΣΗ ΕΝΔΙΑΦΕΡΟΝΤΟΣ το αργότερο μέχρι τις **9/10/2023, ημέρα Δευτέρα, και ώρα 13:00**. Οι εκδηλώσεις ενδιαφέροντος ***θα πρέπει*** να κατατίθενται στο κιβώτιο προσφορών της Νομικής Υπηρεσίας της Δημοκρατίας στην Οδό Απελλή 1, Λευκωσία 1403.

Οι Εκδηλώσεις Ενδιαφέροντος θα πρέπει ***απαραιτήτως*** να είναι σε κλειστό φάκελο στον οποίο να αναγράφεται με ευκρίνεια «Εκδήλωση Ενδιαφέροντος για την Παροχή Υπηρεσιών Δικηγόρου σε θέματα που αφορούν αιτητές ασύλου» καθώς και το ονοματεπώνυμο και τα στοιχεία επικοινωνίας του προσφέροντα. Εκδηλώσεις ενδιαφέροντος που θα λαμβάνονται με οποιοδήποτε άλλο τρόπο ή μετά την πιο πάνω καθορισμένη προθεσμία ***δεν*** θα γίνονται αποδεκτές.

Στον κλειστό φάκελο *θα πρέπει* να περιλαμβάνονται τα κάτωθι στοιχεία:

1. Επιστολή Εκδήλωσης Ενδιαφέροντος, και

2. **Όλα** τα απαραίτητα πιστοποιητικά / έγγραφα που αναφέρονται στην παράγραφο Γ πιο πάνω.

**Ε. Διαδικασία**

1. Η επιλογή των δικηγόρων θα γίνει από τριμελή Επιτροπή, την οποία έχει συστήσει ο Γενικός Εισαγγελέας της Δημοκρατίας και η οποία θα εξετάσει τις Εκδηλώσεις Ενδιαφέροντος και τα αποδεικτικά στοιχεία των ενδιαφερομένων Αιτητών, σύμφωνα με τους όρους της παρούσας προκήρυξης.
2. Οι Αιτητές που πληρούν τις απαιτήσεις της παρούσας πρόσκλησης εκδήλωσης ενδιαφέροντος θα κατατάσσονται σε σειρά προτεραιότητας σύμφωνα με τα ακόλουθα κριτήρια και με τη σειρά που εμφανίζονται:

(α) Εμπειρία στο χειρισμό υποθέσεων ενώπιον του Διοικητικού Δικαστηρίου Διεθνούς Προστασίας («ΔΔΔΠ»).

(β) Εμπειρία στο χειρισμό υποθέσεων ενώπιον του Διοικητικού Δικαστηρίου και του Ανωτάτου Δικαστηρίου.

(γ) Συνολικά χρόνια άσκησης του δικηγορικού επαγγέλματος, όπως προβλέπεται στο άρθρο 6Α του περί Δικηγόρων Νόμου, Κεφ. 2.

(δ) Διδακτορικός τίτλος, Μεταπτυχιακό δίπλωμα ή τίτλος ή ισότιμο προσόν στα νομικά.

Η Επιτροπή δύναται να καλέσει τους Αιτητές σε προφορική συνέντευξη, προκειμένου να καταλήξει στην απόφασή της.

Σε περίπτωση που μετά την εφαρμογή όλων των πιο πάνω κριτηρίων υπάρχει ισοβαθμία δύο ή περισσοτέρων Αιτητών σε μία θέση στη σειρά κατάταξης θα διεξαχθεί κλήρωση μεταξύ των ισοβαθμούντων. Η κλήρωση θα πραγματοποιηθεί παρουσία των ισοβαθμούντων και της Επιτροπής.

Η λίστα με τη σειρά κατάταξης που θα καταρτιστεί θα ισχύει για περίοδο δύο ετών και θα χρησιμοποιείται για την κάλυψη των αναγκών της Νομικής Υπηρεσίας της Δημοκρατίας που κατά καιρούς δυνατόν να προκύπτουν σε σχέση με το αντικείμενο της παρούσας προκήρυξης. Η λίστα με τη σειρά κατάταξης θα χρησιμοποιείται και για την αντικατάσταση δικηγόρων των οποίων τα συμβόλαια λήγουν ή/και τερματίζονται από οποιοδήποτε εκ των 2 συμβαλλομένων μερών.

1. Οι επιλεγέντες Αιτητές θα κληθούν να υπογράψουν τη «Συμφωνία Μίσθωσης Υπηρεσιών», προσχέδιο της οποίας επισυνάπτεται στην παρούσα προκήρυξη ως Παράρτημα Ι. Με την υποβολή της ΕΚΔΗΛΩΣΗΣ ΕΝΔΙΑΦΕΡΟΝΤΟΣ, ο Αιτητής αποδέχεται τους όρους της εν λόγω Συμφωνίας και σε περίπτωση που επιλεγεί, αναλαμβάνει όπως προσέλθει, εντός της καθορισμένης από τη Νομική Υπηρεσία προθεσμίας, για την υπογραφή της εν λόγω Συμφωνίας. Σε περίπτωση που επιλεγέντας Αιτητής δεν προσέλθει για την υπογραφή της Συμφωνίας εντός της καθορισμένης προθεσμίας, τότε η σύμβαση δύναται να ανατεθεί στον επόμενο Αιτητή με βάση τη σειρά κατάταξης που θα δημιουργηθεί που πληροί τους όρους και τις προδιαγραφές της πρόσκλησης εκδήλωσης ενδιαφέροντος.
2. Κατά την υπογραφή της Συμφωνίας, κάθε επιλεγέντας Αιτητής θα *πρέπει* να προσκομίσει στη Νομική Υπηρεσία Πιστοποιητικό Λευκού Ποινικού Μητρώου. Σε περίπτωση μη προσκόμισης του υπό αναφορά Μητρώου, η Νομική Υπηρεσία δεν θα υπογράψει Συμφωνία με τον συγκεκριμένο Αιτητή.

**ΝΟΜΙΚΗ ΥΠΗΡΕΣΙΑ ΤΗΣ ΔΗΜΟΚΡΑΤΙΑΣ**

Λευκωσία, 25 Σεπτεμβρίου 2023.

**ΠΑΡΑΡΤΗΜΑ Ι**





***το εργο χρηματοδοτειται κατά 75% από τηΝ ευρωπαϊκη ενωση (amif 2021-2027) ΚΑΙ κατά 25% από ΤΗΝ ΚΥΠΡΙΑΚΗ ΔΗΜΟΚΡΑΤΙΑ***

**ΣΥΜΦΩΝΙΑ ΜΙΣΘΩΣΗΣ ΥΠΗΡΕΣΙΩΝ**

Η παρούσα Συμφωνία, που γίνεται στις ………., μεταξύ της Νομικής Υπηρεσίας της Δημοκρατίας, η οποία εκπροσωπείται από τον Γενικό Εισαγγελέα της Δημοκρατίας, από τη μια πλευρά και του/της ……………………, με αρ. Δελτίου Ταυτότητας………………….... (στο εξής αναφερόμενου ως «ο/η Παροχέας Υπηρεσιών»), από την άλλη πλευρά.

ΜΑΡΤΥΡΕΙ τα ακόλουθα:

1. **ΑΝΤΙΚΕΙΜΕΝΟ ΣΥΜΦΩΝΙΑΣ** 
   1. Η Νομική Υπηρεσία της Δημοκρατίας συμφωνεί να μισθώσει και με την παρούσα Συμφωνία μισθώνει τις υπηρεσίες του/της Παροχέα Υπηρεσιών που περιγράφονται στην παράγραφο 1.2. του παρόντος όρου, για την περίοδο που καθορίζεται στον όρο 2 και ο/η Παροχέας Υπηρεσιών συμφωνεί να παρέχει τις εν λόγω υπηρεσίες του/της στη Νομική Υπηρεσία της Δημοκρατίας σύμφωνα με τους όρους της παρούσας Συμφωνίας.

1.2. Ο/Η Παροχέας Υπηρεσιών θα προσφέρει τις ακόλουθες υπηρεσίες:

α) Χειρισμός υποθέσεων που θα ανατίθεται από τον Συντονιστή της Σύμβασης εκ μέρους της Δημοκρατίας σε θέματα που αφορούν αιτητές ασύλου.

β) Χωρίς επηρεασμό της γενικότητας του (α) πιο πάνω, ιδίως, προετοιμασία υποθέσεων, σύνταξη δικογράφων και παρουσίαση υποθέσεων εκ μέρους της Δημοκρατίας και εμφάνιση ενώπιον όλων των αρμοδίων Δικαστηρίων σε θέματα που αφορούν αιτητές ασύλου.

γ) Παροχή νομικών υπηρεσιών που προκύπτουν, σχετίζονται και/ή συναρτώνται με τα πιο πάνω.

1. **ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΦΩΝΙΑΣ**

2.1. Η ημερομηνία έναρξης της εκτέλεσης του Αντικειμένου της Συμφωνίας είναι η ημερομηνία υπογραφής της παρούσας Συμφωνίας και η διάρκεια εκτέλεσης είναι ………., ήτοι μέχρι τις ………………..( στο εξής «Συμβατική Περίοδος»).

2.2. Η Νομική Υπηρεσία διατηρεί το δικαίωμα ανανέωσης για καθορισμένη περίοδο.

**3. ΑΜΟΙΒΗ ΠΑΡΟΧΕΑ ΥΠΗΡΕΣΙΩΝ**

* 1. Χωρίς επηρεασμό των διατάξεων του όρου 3.2 της παρούσας Συμφωνίας και τηρουμένης της παραγράφου 3.3, η συνολική ετήσια αξία της σύμβασης ορίζεται στο ποσό των €25.200 (είκοσι πέντε χιλιάδων διακοσίων ευρώ) πλέον Φ.Π.Α. και θα καταβάλλεται σε δώδεκα ισόποσες μηνιαίες δόσεις για τις υπηρεσίες που θα παρέχονται από τον Παροχέα Υπηρεσιών στη Νομική Υπηρεσία της Δημοκρατίας με βάση την παρούσα Συμφωνία. Απαραίτητη προϋπόθεση καταβολής της μηνιαίας δόσης είναι η παροχή εκ μέρους του Παροχέα Υπηρεσιών, κατά τη διάρκεια του μήνα, των υπηρεσιών που καθορίζονται στην παράγραφο 1.2 και η σύνταξη εντός του μήνα τον οποίο θα αφορά η καταβολή του σχετικού ποσού, κατ’ ελάχιστον, έξι (6) ενστάσεων και πέντε (6) αγορεύσεων και πραγματοποίησης τριών (3) ακροάσεων/διευκρινίσεων σε σχέση με τις υποθέσεις που θα του ανατίθενται από τον Συντονιστή της Σύμβασης. Νοείται ότι, σε περίπτωση παροχής μικρότερου αριθμού από τις προαναφερθείσες υπηρεσίες, η μηνιαία δόση, καθώς και η συνολική ετήσια αξία της σύμβασης, θα μειώνεται ανάλογα. Νοείται περαιτέρω ότι, αποκλειστικά και μόνο για το μήνα Αύγουστο όπου οι πάροχοι υπηρεσιών αδυνατούν να διεκπεραιώσουν 3 τουλάχιστον ακροάσεις / διευκρινίσεις σε σχέση με τις υποθέσεις που τους ανατίθενται από το Συντονιστή της Σύμβασης, εξαιτίας του γεγονότος ότι τα αρμόδια Δικαστήρια δεν λειτουργούν πλήρως λόγω των θερινών διακοπών, τότε για σκοπούς καταβολής της μηνιαίας αποζημίωσης, θεωρείται ότι ικανοποιούν το εν λόγω κριτήριο αν για κάθε 1 ακρόαση / διευκρίνιση που δεν διεκπεραίωσαν, συνέταξαν συνολικά 2 ενστάσεις / αγορεύσεις.
  2. Ο/Η Παροχέας Υπηρεσιών υποχρεούται να καταβάλλει φόρο εισοδήματος και φόρο προστιθέμενης αξίας, καθώς και την εκ του Νόμου αναγκαία συνεισφορά στα Ταμεία Κοινωνικών Ασφαλίσεων και Αμυντικής Θωράκισης, εισφορά στο ΓΕΣΥ, και/ή οποιαδήποτε άλλη εκ του Νόμου εκάστοτε αναγκαία συνεισφορά με την προσκόμιση Φορολογικού Τιμολογίου.
  3. Η καταβολή της δόσης του/της Παροχέα Υπηρεσιών θα πραγματοποιείται από τη Νομική Υπηρεσία σύμφωνα με τη διαδικασία που προβλέπεται στον όρο 4, με την προσκόμιση τιμολογίου παροχής υπηρεσιών προς τον Γενικό Εισαγγελέα της Δημοκρατίας, που εκδίδει ο/η Παροχέας Υπηρεσιών.

1. **ΤΡΟΠΟΣ ΚΑΤΑΒΟΛΗΣ ΔΟΣΗΣ** 
   1. Με την έναρξη της παρούσας Συμφωνίας, ο/η Παροχέας Υπηρεσιών θα γνωστοποιήσει γραπτώς στη Νομική Υπηρεσία τον τραπεζικό λογαριασμό, στον οποίο επιθυμεί να καταβάλλονται οι πληρωμές της δόσης που εκάστοτε του οφείλεται δυνάμει της παρούσας Συμφωνίας. Για τους σκοπούς της γνωστοποίησης ή σε περίπτωση τροποποίησης του τραπεζικού λογαριασμού κατά τη διάρκεια ισχύος της Συμφωνίας, ο/η Παροχέας Υπηρεσιών πρέπει να χρησιμοποιήσει το ειδικό έντυπο που θα του παραχωρηθεί από τη Νομική Υπηρεσία της Δημοκρατίας. Η Αναθέτουσα Αρχή διατηρεί το δικαίωμα να αντιτεθεί στην επιλογή του/της Αναδόχου αναφορικά με τον τραπεζικό λογαριασμό.

* 1. Για σκοπούς καταβολής της δόσης θα πρέπει να προσκομίζεται τιμολόγιο παροχής υπηρεσιών, που εκδίδει ο/η Παροχέας Υπηρεσιών, νοουμένου ότι θα έχει προηγουμένως υποβάλει κατάλογο με τις υπηρεσίες που πρόσφερε εντός του μήνα και ιδίως κατάλογο με τον αριθμό των ενστάσεων και αγορεύσεων και ακροάσεων/διευκρινίσεων, που συνέταξε και/ή πραγματοποίησε εντός του μήνα, στον οποίο θα πρέπει να περιλαμβάνει, μεταξύ άλλων, πληροφόρηση ως προς τον αριθμό της υπόθεσης και την ημερομηνία καταχώρισης των εν λόγω εγγράφων και/ή της ακρόασης/διευκρινίσεων.
  2. Για να καταβληθεί η σχετική δόση ο κατάλογος που θα προσκομίζει ο/η Παροχέας Υπηρεσιών θα πρέπει να τύχει της έγκρισης του Υπεύθυνου Συντονιστή της Σύμβασης. Για σκοπούς της παρούσας Συμφωνίας ως Υπεύθυνος Συντονιστής της Σύμβασης καθορίζεται η κα Γιάννα Χατζηχάννα, Ανώτερος Δικηγόρος της Δημοκρατίας.

1. **ΥΠΟΧΡΕΩΣΕΙΣ ΠΑΡΟΧΕΑ ΥΠΗΡΕΣΙΩΝ**

5.1. Ο/Η Παροχέας Υπηρεσιών θα παρέχει στη Νομική Υπηρεσία της Δημοκρατίας τις υπηρεσίες που αναφέρονται στην παράγραφο 1.2. συμφώνως και κατά τα διαλαμβανόμενα στους όρους της παρούσας Συμφωνίας.

5.2. Ο/Η Παροχέας Υπηρεσιών υποχρεούται να:

(α) Παρέχει τις υπηρεσίες του/της επιμελώς, αποδοτικά, με πλήρη συναίσθηση των υποχρεώσεων του/της και σύμφωνα με την εκάστοτε εν ισχύ δεοντολογία και πρακτική του δικηγορικού επαγγέλματος.

(β) Παρέχει οποιαδήποτε από τις υπηρεσίες που αποτελούν αντικείμενο της Συμφωνίας και διεκπεραιώνει αυτές εντός εύλογων χρονικών πλαισίων, σύμφωνα με τις οδηγίες των Δικαστηρίων ενώπιον των οποίων εμφανίζεται.

(γ) Παρέχει στη Νομική Υπηρεσία της Δημοκρατίας και/ή στον Συντονιστή της Σύμβασης, ανά πάσα στιγμή πληροφόρηση και/ή ενημέρωση που θα ζητηθεί ως προς το χειρισμό οποιασδήποτε υπόθεσης.

* 1. Ο/Η Παροχέας Υπηρεσιών δεσμεύεται και αναλαμβάνει την ευθύνη έναντι της Νομικής Υπηρεσίας όπως:

(α) μην πληροφορεί, γνωστοποιεί, κοινοποιεί, μεταδίδει και/ή καθ΄ οιονδήποτε τρόπο διαδίδει άμεσα ή έμμεσα οποτεδήποτε προς οποιοδήποτε πρόσωπο (εξαιρέσει προσώπου δεόντως εξουσιοδοτημένου από τον Γενικό Εισαγγελέα της Δημοκρατίας) οποιαδήποτε πληροφορία και γενικά οτιδήποτε έρχεται σε γνώση του/της συνεπεία των υπηρεσιών του/της δυνάμει της παρούσας Συμφωνίας, εκτός για σκοπούς εκτέλεσης του αντικειμένου της παρούσας Συμφωνίας.

(β) χειρίζεται όλα τα έγγραφα, πληροφορίες, προφορικές και/ή γραπτές, που λαμβάνει σε σχέση με τη Συμφωνία, όπως και κάθε έγγραφο που συντάσσεται και/ή δημιουργείται δυνάμει των εν λόγω πληροφοριών ως εμπιστευτικά.

(γ) χρησιμοποιεί τις πληροφορίες και/ή έγγραφα που λαμβάνει για σκοπούς εκτέλεσης της Συμφωνίας και αποκλειστικά και μόνο σε σχέση με το σκοπό της παρούσας Συμφωνίας.

(δ) παραδώσει, με την ολοκλήρωση του αντικειμένου της Συμφωνίας στον υπεύθυνο Συντονιστή της Σύμβασης όλα τα έγγραφα και/ή πληροφορίες (σε έντυπή και/ή ηλεκτρονική μορφή) που του παρασχέθηκαν από τη Νομική Υπηρεσία και/ή που δημιουργήθηκαν δυνάμει πληροφοριών που παρασχέθηκαν από τη Νομική Υπηρεσία,

(ε) αποκαταστήσει οποιαδήποτε ζημία τυχόν υποστεί η Νομική Υπηρεσία σε περίπτωση παράβασης της παρούσας παραγράφου.

* 1. Η δυνάμει της παραγράφου 5.2. δέσμευση τήρησης εμπιστευτικότητάς ισχύει και μετά τη λήξη της παρούσας Συμφωνίας.
  2. Απαγορεύεται η εκχώρηση, καθ’ οιονδήποτε τρόπο, από τον/την Παροχέα Υπηρεσιών οποιουδήποτε δικαιώματος ή υποχρέωσης που αυτός/αυτή υπέχει δυνάμει της παρούσας Συμφωνίας χωρίς την προηγούμενη γραπτή συγκατάθεση της Νομικής Υπηρεσίας της Δημοκρατίας.
  3. Ο/Η Παροχέας οφείλει να προβαίνει σε όλα τα απαραίτητα μέτρα για την αποτροπή ή τερματισμό οποιασδήποτε κατάστασης που θα μπορούσε να θέσει σε κίνδυνο την απρόσκοπτη και αντικειμενική Εκτέλεση της Συμφωνίας. Μια τέτοια σύγκρουση συμφερόντων θα μπορούσε να προκύψει συγκεκριμένα ως αποτέλεσμα οικονομικού συμφέροντος, πολιτικής ή εθνικής σχέσης, οικογενειακών ή συναισθηματικών δεσμών ή οποιασδήποτε άλλης συναφούς σύνδεσης ή κοινού συμφέροντος. Οποιαδήποτε σύγκρουση συμφερόντων που θα μπορούσε να προκύψει κατά την εκτέλεση της Συμφωνίας, πρέπει να γνωστοποιείται γραπτώς στην Αναθέτουσα Αρχή χωρίς καθυστέρηση. Ιδίως, σύγκρουση συμφερόντων υφίσταται:

1. Σε περίπτωση που ο/η Παροχέας αναλαμβάνει το χειρισμό υποθέσεων που αφορούν σε θέματα αιτητών ασύλου εναντίον της Δημοκρατίας.και/ή της Υπηρεσίας Ασύλου κα/ή του Τμήματος Αρχείου Πληθυσμού και Μετανάστευσης.
2. Σε περίπτωση που ο/ή Παροχέας αναλαμβάνει το χειρισμό υποθέσεων και/ή την παροχή νομικών υπηρεσιών οποιουδήποτε είδους που αφορούν το Υπουργείο Εσωτερικών, την Υπηρεσία Ασύλου, το Υφυπουργείο Κοινωνικής Πρόνοιας, την Αστυνομία και/ή το Τμήμα Αρχείου Πληθυσμού και Μετανάστευσης.
   1. Μετά τον τερματισμό ή λήξη της παρούσας Συμφωνίας, ο/η Παροχέας δεν δύναται να αναλάβει το χειρισμό υπόθεσης εκ μέρους τρίτου προσώπου, η οποία του είχε ανατεθεί με οποιοδήποτε τρόπο και/ή καθ΄ οιονδήποτε χρονικό διάστημα, στα πλαίσια εκτέλεσης της παρούσας Συμφωνίας.

**6. ΤΕΡΜΑΤΙΣΜΟΣ ΤΗΣ ΣΥΜΦΩΝΙΑΣ**

6.1 Άνευ επηρεασμού του δικαιώματος της Νομικής Υπηρεσίας της Δημοκρατίας να τερματίσει και/ή καταγγείλει την παρούσα Συμφωνία λόγω παράβασης οποιουδήποτε όρου αυτής από τον/την Παροχέα Υπηρεσιών, η Νομική Υπηρεσία της Δημοκρατίας δικαιούται, κατά την απόλυτη κρίση της, με γραπτή ειδοποίηση δύο (2) βδομάδων, να τερματίσει την παρούσα Συμφωνία.

6.2. Σε περίπτωση τερματισμού της παρούσας Συμφωνίας καμιά πληρωμή οφείλεται στον/στην Παροχέα Υπηρεσιών, εκτός για υπηρεσίες που εκτελέστηκαν ικανοποιητικά πριν την ημερομηνία τερματισμού της Συμφωνίας και για υπηρεσίες που συντρέχουν για τον ομαλό τερματισμό της Συμφωνίας.

6.3 Σε περίπτωση τερματισμού της παρούσας Συμφωνίας από τη Νομική Υπηρεσία της Δημοκρατίας, δυνάμει του όρου 6.1, το συνολικό ύψος του ποσού που καταβάλλεται στον/στην Παροχέα Υπηρεσιών αναπροσαρμόζεται κατά τέτοιο τρόπο, ώστε να αφαιρεθεί από αυτό ποσοστό αντίστοιχο με το ποσοστό του χρονικού διαστήματος από την ημέρα τερματισμού της Συμφωνίας μέχρι την ημέρα κατά την οποία η Συμφωνία θα έληγε κανονικά, εάν δεν ετερματίζετο, σύμφωνα με τον όρο 1 ανωτέρω, στο σύνολο του χρονικού διαστήματος της Συμφωνίας, ως τούτο προσδιορίζεται στον όρο 1 αυτής:

Νοείται ότι ο όρος 6.2 ανωτέρω, δεν επηρεάζει καθ΄ οιονδήποτε τρόπο δικαιώματα αποζημιώσεων εάν ο τερματισμός και/ή η καταγγελία της Συμφωνίας επήλθε συνεπεία παραβάσεως του/της Παροχέα Υπηρεσιών.

6.4 Ο/Η Παροχέας Υπηρεσιών δικαιούται με γραπτή ειδοποίηση δύο (2) βδομάδων να τερματίσει μονομερώς την παρούσα Συμφωνία.

**7. ΑΛΛΟΙ ΟΡΟΙ**

7.1 Όλοι οι όροι της παρούσας Συμφωνίας είναι και θεωρούνται ουσιώδεις.

7.2. Ο/Η Παροχέας Υπηρεσιών ευθύνεται έναντι της Νομικής Υπηρεσίας της Δημοκρατίας για την πιστή εφαρμογή των προνοιών της παρούσας Συμφωνίας.

7.3. Σε περίπτωση οποιασδήποτε απώλειας ή ζημιάς που προκύπτει από αμελή άσκηση των καθηκόντων του/της Παροχέα Υπηρεσιών η Νομική Υπηρεσία της Δημοκρατίας έχει το δικαίωμα να διεκδικήσει αποζημιώσεις με κάθε νόμιμο τρόπο χωρίς επηρεασμό των άλλων νόμιμων δικαιωμάτων της Νομικής Υπηρεσίας της Δημοκρατίας.

7.4. Ο/Η Παροχέας Υπηρεσιών δεν θα υπάγεται σε οποιουσδήποτε όρους υπηρεσίας των Δημοσίων Υπαλλήλων.

7.5. Τα Μέρη συμφωνούν ότι η παρούσα Συμφωνία δεν συνιστά ούτε δημιουργεί οποιαδήποτε σχέση εργοδότη και εργοδοτουμένου μεταξύ των δύο μερών, τα οποία δεν θα έχουν οποιαδήποτε δικαιώματα ή υποχρεώσεις πέραν αυτών που προκύπτουν από την παρούσα Συμφωνία.

**8. ΕΦΑΡΜΟΣΤΕΟ ΔΙΚΑΙΟ**

Η παρούσα Συμφωνία διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

Η παρούσα Συμφωνία υπεγράφη στις ……………, από τον κ. Γιώργο Λ. Σαββίδη, Γενικό Εισαγγελέα της Δημοκρατίας, δια και εκ μέρους της Κυβέρνησης της Κυπριακής Δημοκρατίας και από τον/την Παροχέα Υπηρεσιών ……………………………., στην παρουσία των πιο κάτω προσώπων που υπογράφουν ως μάρτυρες των υπογραφών.

|  |  |
| --- | --- |
| Υπ.  …………………………………………  Γιώργος Λ. Σαββίδης  Γενικός Εισαγγελέας της Δημοκρατίας | Υπ.  …………………………………………..  Όνομα Παροχέα Υπηρεσιών (ολογράφως)  ……………………………………. |

Μάρτυρες

|  |  |
| --- | --- |
| 1. | (όνομα ολογράφως) |
| 2. | (όνομα ολογράφως) |

**ΠΑΡΑΡΤΗΜΑ ΙΙ**

**ΥΠΕΥΘΥΝΗ ΔΗΛΩΣΗ ΓΙΑ ΚΑΘΕΣΤΩΣ ΕΡΓΟΔΟΤΗΣΗΣ**

Εγώ ο/η …………………………………………, με Αρ. Ταυτότητας ……………………………, λαμβάνοντας υπόψη τις πρόνοιες της Σύμβασης Παροχής Υπηρεσιών προς τη Νομική Υπηρεσία της Δημοκρατίας που ενδεχομένως κληθώ να υπογράψω, δηλώνω υπεύθυνα ότι:

1. (α) Δεν έχω παρέχει υπηρεσίες σε οποιαδήποτε δημόσια υπηρεσία / τμήμα / οργανισμό.

(β) Έχω παρέχει υπηρεσίες στη Δημόσια Υπηρεσία / Τμήμα / Οργανισμό ως ακολούθως (Να αναγραφεί που προσφέρθηκαν οι υπηρεσίες, τι συνιστούσαν οι υπηρεσίες αυτές και για πόση περίοδο παρασχέθηκαν):

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

***ΝΑ ΔΙΑΓΡΑΦΕΙ ΟΤΙ ΔΕΝ ΕΦΑΡΜΟΖΕΤΑΙ***

|  |  |  |  |
| --- | --- | --- | --- |
| Ονοματεπώνυμο |  | | |
| Υπογραφή |  | Ημερομηνία |  |